
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 660 

21 Απριλίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Τροποποίηση σύστασης Σχολικής Επιτροπής Δευ¬ 
τεροβάθμιας Εκπαίδευσης Δήμου Σύρου-Ερμού- 

πολης. 1 

Καθιέρωση 24ωρης και επταήμερης απασχόλησης 
για την τεχνική υπηρεσία του Ν.Π.Δ.Δ. Πολιτιστι¬ 
κός, Αθλητικός και Κοινωνικός Οργανισμός «ΓΕ¬ 
ΩΡΓΙΟΣ ΑΞΙΩΤΗΣ». 2 


Σύσταση προσωρινών προσωποπαγών θέσεων στο 
ΝΠΔΔ με την επωνυμία «Ενιαίος Φορέας Αλλη¬ 
λεγγύης Κοινωνικής Προστασίας & Παιδείας» 
(Ε.Φ.Α.Κ.Π.Π.) του Δήμου Σκύδρας για την κατά¬ 
ταξη του μεταφερόμενου προσωπικού από τη λυ- 
θείσα «Δημοτική Κοινωφελή Επιχείρηση Σκύδρας» 


(ΔΗ.Κ.Ε.Σ.). 3 

Ανώτατο όριο επιτρεπόμενων ημερών κίνησης εκτός 
έδρας των υπαλλήλων του Δήμου Πύδνας-Κολιν- 
δρού. 4 


Ίδρυση Εργαστηρίου Υπολογιστικών Συστημάτων 
Υψηλής Επίδοσης και Εξ’ Αποστάσεως Εκπαί¬ 
δευσης (ΗίρΙι ΡθόοΓπηαηοθ ΟοιτιρυΙίπ9 δγείοπιε & 
ΩίεΙαηοο Εθαιτιίηρ ίαό. ΗΡΟδ-Ωί ίαό) στο ΤΕΙ Δυ¬ 


τικής Ελλάδας στο ΤΕΙ Δυτικής Ελλάδος. 5 

Ίδρυση Εργαστηρίου Ανθρώπινης Αξιολόγησης και 
Αποκατάστασης στη Σχολή Επαγγελμάτων Υγεί¬ 
ας και Πρόνοιας του ΤΕΙ Δυτικής Ελλάδας. 6 


ΑΠΟΦΑΣΕΙ Σ 

Αριθμ. 21032 (1) 


Τροποποίηση σύστασης Σχολικής Επιτροπής Δευτε¬ 
ροβάθμιας Εκπαίδευσης Δήμου Σύρου-Ερμούπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του Ν. 3852/2010 (ΦΕΚ 87/Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», 

β. του Π.Δ/τος 143/2010 (ΦΕΚ 236/Α') «Οργανισμός της 
Αποκεντρωμένης Διοίκησης Αιγαίου», 


γ. των άρθρων 240 και 243 του Ν. 3463/2006 (ΦΕΚ 
114/Α) «Κύρωση του Κώδικα Δήμων και Κοινοτήτων», 

δ. του άρθρου 56 του Ν. 4257/14 (ΦΕΚ 93/Α'), «Επείγου¬ 
σες ρυθμίσεις αρμοδιότητας Υπουργείου Εσωτερικών», 
σε συνδυασμό με την πράξη 4 του Υπουργικού Συμβου¬ 
λίου της 6-2-2015 (ΦΕΚ 24/Α'), «Αποδοχή παραιτήσεων 
των Γενικών Γραμματέων των Αποκεντρωμένων Διοι¬ 
κήσεων της Χώρας», 

ε. της υπ’ αριθ. 8440/24-2-2011 (ΦΕΚ 318/Β) απόφασης 
του Υπουργού Εσωτερικών, Αποκέντρωσης και Ηλε¬ 
κτρονικής Διακυβέρνησης «Καθορισμός λειτουργίας των 
Σχολικών Επιτροπών και ρύθμιση οικονομικών θεμάτων 
αυτών». 

2. Την υπ’ αριθ. 74/2011 (ΦΕΚ 1323/Β'/16-6-2011) από¬ 
φαση του Δημοτικού Συμβουλίου Σύρου-Ερμούπολης 
περί συγχώνευσης και σύστασης Σχολικών Επιτροπών 
Πρωτοβάθμιας και Δευτεροβάθμιας Εκπαίδευσης του 
Δήμου Σύρου-Ερμούπολης και ορισμός Διοικητικών 
Συμβουλίων. 

3. Την υπ’ αριθ. 69/27-2-2015 (σε ορθή επανάληψη) από¬ 
φαση του Δημοτικού Συμβουλίου Σύρου-Ερμούπολης, με 
την οποία αποφασίστηκε η τροποποίηση της σύστασης 
Σχολικών Επιτροπών Πρωτοβάθμιας και Δευτεροβάθ¬ 
μιας Εκπαίδευσης του Δήμου Σύρου-Ερμούπολης ως 
προς τη Διοίκηση της παρ. Β (Σχολική Επιτροπή Δευ¬ 
τεροβάθμιας Εκπαίδευσης), αποφασίζουμε: 

Εγκρίνουμε την υπ’ αριθ. 69/27-2-2015 (σε ορθή επα¬ 
νάληψη) απόφαση του Δημοτικού Συμβουλίου Σύρου- 
Ερμούπολης με την οποία τροποποιείται η σύσταση 
Σχολικών Επιτροπών Πρωτοβάθμιας και Δευτεροβάθμι¬ 
ας Εκπαίδευσης του Δήμου Σύρου-Ερμούπολης και συ¬ 
γκεκριμένα στο εδάφιο που αναφέρεται στη ΔΙΟΙΚΗΣΗ 
και εμπεριέχεται στην παρ. Β. -Σχολική Επιτροπή Δευτε¬ 
ροβάθμιας Εκπαίδευσης Δήμου Σύρου-Ερμούπολης- της 
απόφασης υπ’ αριθ. 74/2011 (ΦΕΚ 1323/Β'/16-6-2011), το 
οποίο θα έχει πλέον ως εξής: 

Β. 

ΔΙΟΙΚΗΣΗ: 

Η Σχολική Επιτροπή Δευτεροβάθμιας Εκπαίδευσης 
του Δήμου Σύρου-Ερμούπολης (σύμφωνα με την παρ. 
2 του άρθρου 243 του Ν. 3463/2006), διοικείται από 
13μελές διοικητικό συμβούλιο το οποίο αποτελείται από: 

Ένα (1) Δημοτικό Σύμβουλο, τρεις (3) Διευθυντές Σχο¬ 
λικών Μονάδων εκ των πέντε αρχαιοτέρων, τον εκάστο- 
τε Διευθυντή του Ι.Ε.Κ. εφόσον αυτό συστεγάζεται σε 

συγκρότημα με άλλη σχολική μονάδα δευτεροβάθμιας 
εκπαίδευσης, έξι (6) δημότες που είναι χρήστες των 
υπηρεσιών του νομικού προσώπου ή έχουν ανάλογη 
επαγγελματική ή κοινωνική δράση ή ειδικές γνώσεις, 
έναν (1) εκπρόσωπο της Ένωσης Γονέων Δευτεροβάθ¬ 
μιας και αν δεν υπάρχει ένωση γονέων έναν εκπρόσω¬ 
πο από τους υφιστάμενους Συλλόγους Γονέων κατά 
προτεραιότητα από την μεγαλύτερη σχολική μονάδα, 
έναν (1) εκπρόσωπο από τις Μαθητικές Κοινότητες, κατά 
προτεραιότητα από την μεγαλύτερη σχολική μονάδα, 
που μαζί με τους αναπληρωτές τους ορίζονται από το 
Δημοτικό Συμβούλιο και η θητεία της ακολουθεί αυτή 
της Δημοτικής Αρχής. Σε περίπτωση κατά την οποία 
στις συνεδριάσεις της σχολικής επιτροπής συζητιούνται 
θέματα τα οποία αφορούν συγκεκριμένη σχολική μονά¬ 
δα καλείται ο διευθυντής αυτής ο οποίος συμμετέχει 
στην συνεδρίαση με δικαίωμα ψήφου. 

Κατά τα λοιπά ισχύει η υπ’ αριθ. 74/2011 (ΦΕΚ1323/Β/16- 
6-2011) απόφαση του Δημοτικού Συμβουλίου Σύρου-Ερ- 
μούπολης. 

Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού του 
Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Μαρτίου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 

-♦- 

Αριθμ. 22008 (2) 

Καθιέρωση 24ωρης και επταήμερης απασχόλησης για 
την τεχνική υπηρεσία του Ν.Π.Δ.Δ. Πολιτιστικός, 
Αθλητικός και Κοινωνικός Οργανισμός «ΓΕΩΡΓΙΟΣ 
ΑΞΙΩΤΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α'). 

2. Τις διατάξεις των άρθρων 1 και 280 του του 
Ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87/Α'). 

3. Τις διατάξεις του Π.Δ. 143/2010 «Οργανισμός της 
Αποκεντρωμένης Διοίκησης Αιγαίου» (ΦΕΚ 236/Α'). 

4. Την πράξη 4 του Υπουργικού Συμβουλίου της 
6-2-2015 (ΦΕΚ 24/Α') «Αποδοχή παραιτήσεων των Γε¬ 
νικών Γραμματέων των Αποκεντρωμένων Διοικήσεων 
της Χώρας». 

5. Το αρ. 56 του Ν.4257/2014 (ΦΕΚ 93/Α714-4-2014). 

6. Την αριθ. 37/2014 απόφαση, σε ορθή επανάληψη, του 
Διοικητικού Συμβουλίου του Πολιτιστικού, Αθλητικού και 
Κοινωνικού Οργανισμού «ΓΕΩΡΓΙΟΣ ΑΞΙΩΤΗΣ» σχετικά 
με την καθιέρωση 24ωρης και επταήμερης απασχόλη¬ 
σης για το τμήμα διοίκησης και οικονομικής διαχείρισης 
και το τμήμα πολιτιστικών εκδηλώσεων, αποφασίζουμε: 

Εγκρίνουμε την υπ’ αριθμ. 37/11-12-2014 απόφαση, σε 
ορθή επανάληψη, του Διοικητικού Συμβουλίου του Πο¬ 
λιτιστικού, Αθλητικού και Κοινωνικού Οργανισμού «ΓΕ¬ 
ΩΡΓΙΟΣ ΑΞΙΩΤΗΣ» σχετικά με: 


Την καθιέρωση 24ωρης και επταήμερης απασχόλησης 
και τις ημέρες αργιών και εορτών, καθώς και διακεκομ¬ 
μένο ωράριο για το τμήμα διοίκησης και οικονομικής 
διαχείρισης και το τμήμα πολιτιστικών εκδηλώσεων. 
Αναλυτικότερα: 

Α. Η 24ωρη και επταήμερη απασχόληση και τις ημέρες 
αργιών και εορτών θα αφορά: 

1. Τμήμα Διοίκησης και Οικονομικής Διαχείρισης 

• Έναν (1) μόνιμο υπάλληλο κλάδου ΔΕ Φροντιστή 
πολιτιστικών καλλιτεχνικών εκδηλώσεων 

• Έναν (1) μόνιμο υπάλληλο κλάδου ΔΕ24 Ηλεκτρο¬ 
λόγου ηχολήπτη 

• Δύο (2) μόνιμους υπάλληλους κλάδου ΥΕ Εργάτη 
φύλακα γενικών καθηκόντων 

2. Τμήμα Πολιτιστικών Εκδηλώσεων 

•Έναν (1) μόνιμο υπάλληλο κλάδου καθηγητή κιθάρας 

• Έναν (1) μόνιμο υπάλληλο κλάδου καθηγητή πιάνου 

•Έναν (1) μόνιμο υπάλληλο κλάδου καθηγητή βιολιού 

Β. Η δυνατότητα διακεκομμένου ωραρίου θα αφορά: 

1. Τμήμα Διοίκησης και Οικονομικής Διαχείρισης 

• Έναν (1) μόνιμο υπάλληλο κλάδου ΔΕ Φροντιστή 
πολιτιστικών καλλιτεχνικών εκδηλώσεων 

• Έναν (1) μόνιμο υπάλληλο κλάδου ΔΕ24 Ηλεκτρο¬ 
λόγου ηχολήπτη 

2. Τ μήμα Πολιτιστικών Εκδηλώσεων 

•Έναν (1) μόνιμο υπάλληλο κλάδου καθηγητή κιθάρας 

• Έναν (1) μόνιμο υπάλληλο κλάδου καθηγητή πιάνου 

•Έναν (1) μόνιμο υπάλληλο κλάδου καθηγητή βιολιού 

Στον Πολιτιστικό, Αθλητικό και Κοινωνικό Οργανισμός 

«ΓΕΩΡΓΙΟΣ ΑΞΙΩΤΗΣ» λειτουργεί μουσική σχολή τις 
απογευματινές ώρες και διοργανώνονται πολιτιστικές 
εκδηλώσεις, εκθέσεις, διαλέξεις και σεμινάρια καθ’ όλη 
την διάρκεια της εβδομάδας. Οι εκδηλώσεις λαμβάνουν 
χώρα κυρίως απογευματινές ώρες, οπότε υπάλληλος 
κλάδου ΔΕ Φροντιστή εκδηλώσεων το πρωί θα διεκ- 
περαιώνει την διοικητική εργασία που απαιτείται για 
την υποστήριξη των εκδηλώσεων και το απόγευμα θα 
παρίσταται στις εκδηλώσεις. 

Στον παιδικό σταθμό του εν λόγω Οργανισμού θα 
απασχολείται ο ΔΕ Ηλεκτρολόγος καθώς και στην τε¬ 
χνική υποστήριξη των εκδηλώσεων. 

Οι καθηγητές μουσικών οργάνων το πρωί ασχολούνται 
με διοικητική εργασία που αφορά την λειτουργία της 
μουσικής σχολής ή με εφαρμογή μουσικών προγραμ¬ 
μάτων στον Παιδικό Σταθμό 

Β. Από την παρούσα απόφαση προκαλείται δαπάνη σε 
βάρος του προϋπολογισμού του Πολιτιστικού, Αθλητικού 
και Κοινωνικού Οργανισμού «ΓΕΩΡΓΙΟΣ ΑΞΙΩΤΗΣ» έτους 
2015, ύψους 7.500,00 ευρώ, η οποία έχει προβλεφθεί 
στους σχετικούς κωδικούς 15-6012,15-6022,15-6042, 70- 
6012 και 70.6042. 

Για τα επόμενα έτη προκαλείται ετήσια δαπάνη ύψους 
10.000,00 € η οποία θα προβλέπεται στους αντίστοιχους 
προϋπολογισμούς. 

(Η με Α.Π.165/10-3-2015 Βεβαίωση Πιστώσεων του Πο¬ 
λιτιστικού, Αθλητικού και Κοινωνικού Οργανισμού «ΓΕ¬ 
ΩΡΓΙΟΣ ΑΞΙΩΤΗΣ»), 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Μαρτίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΟΣ ΘΕΟΔΩΡΙΔΗΣ 

Αριθμ. 2540 (3) 

Σύσταση προσωρινών προσωποπαγών θέσεων στο 
ΝΠΔΔ με την επωνυμία «Ενιαίος Φορέας Αλληλεγγύ¬ 
ης Κοινωνικής Προστασίας & Παιδείας» (Ε.ΦΑ.Κ.Π.Π.) 
του Δήμου Σκύδρας για την κατάταξη του μεταφε- 
ρόμενου προσωπικού από τη λυθείσα «Δημοτική Κοι¬ 
νωφελή Επιχείρηση Σκύδρας» (ΔΗ.Κ.Ε.Σ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων: α) 107, 108,109, 112, 225, 
238, 280 και 283 παρ. 4 του Ν. 3852/2010 «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης», β) 10 και 101 του 
Ν. 3584/2007 «Κώδικας Κατάστασης Δημοτικών και Κοι¬ 
νοτικών Υπαλλήλων», γ) 262 και 269 του Ν. 3463/2006 
«Κύρωση του Κώδικα Δήμων και Κοινοτήτων», δ) 8 και 
24 του Π.Δ. 142/2010 «Οργανισμός της Αποκεντρωμένης 
Διοίκησης Μακεδονίας-Θράκης», ε) των άρθρων 5 και 7 
του Ν. 3469/2006 «Εθνικό Τυπογραφείο, Εφημερίς της 
Κυβερνήσεως και λοιπές διατάξεις», στ) του άρθρου 
90 του «Κώδικα Νομοθεσίας για την Κυβέρνηση και τα 
Κυβερνητικά Όργανα», που κυρώθηκε με το άρθρο πρώ¬ 
το του Π.Δ. 63/2005 και ζ) 16 του Ν. 4147/2013 «Κύρωση 
της από 31.12.2012 Πράξης Νομοθετικού Περιεχομένου 
«Ρυθμίσεις κατεπειγόντων θεμάτων αρμοδιότητας των 
Υπουργείων Εσωτερικών, Εργασίας, Κοινωνικής Ασφά¬ 
λισης και Πρόνοιας, Δημόσιας Τάξης και Προστασίας 
του Πολίτη, της Γ ενικής Γ ραμματείας της Κυβέρνησης 
και του Υπουργού Επικράτειας» και άλλες διατάξεις». 

2. Την αριθμ. 615/2012 γνωμοδότηση του Νομικού 
Συμβουλίου του Κράτους, η οποία έγινε αποδεκτή από 
τον Υπουργό Εσωτερικών (σχετικό έγγραφο αριθμ. 
47184/12/20.2.2013). 

3. Την αριθ. 71/28.2.2011 απόφαση Δημοτικού Συμβου¬ 
λίου Σκύδρας με την οποία αποφασίστηκε η συγχώνευ¬ 
ση των Κοινωφελών Επιχειρήσεων των πρώην Δήμων 
που συνέστησαν τον Δήμο Σκύδρας, σε μία Κοινωφελή 
Επιχείρηση και επικυρώθηκε με την αριθ. 2434/31.3.2011 
απόφασή μας. 

4. Την αριθ. 24/5.2.2014 απόφαση του Δημοτικού Συμ¬ 
βουλίου Σκύδρας με την οποία αποφασίστηκε η λύση - 
εκκαθάριση Δημοτικής Κοινωφελούς Επιχείρησης Σκύ¬ 
δρας (ΔΗ.Κ.Ε.Σ.), η ανάληψη δραστηριοτήτων από τον 
Δήμο Σκύδρας και το ΝΠΔΔ με την επωνυμία «ΕΦΑΚΠΠ», 
και ο ορισμός εκκαθαριστών, 

5. Την αριθ. 2697/27.3.2014 απόφαση μας (ΦΕΚ 
1313/23.5.2014) περί «Λύσης - Εκκαθάρισης Δημοτικής 
Κοινωφελούς Επιχείρησης Σκύδρας (ΔΗ.Κ.Ε.Σ.), ανάληψη 
δραστηριοτήτων από τον Δήμο Σκύδρας και το ΝΠΔΔ 
με την επωνυμία «ΕΦΑΚΠΠ» και ορισμός εκκαθαριστών». 

6. Την αριθ. 114/16.6.2014 απόφαση Δημοτικού Συμβου¬ 
λίου Σκύδρας με την οποία αποφασίστηκε η τροπο¬ 
ποίηση και συμπλήρωση της αριθ. 24/2014 απόφασης 
Δημοτικού Συμβουλίου Σκύδρας. 

7. Την αριθ. 8454/02.7.2014 απόφασή μας (ΦΕΚ 1923/ 
16.7.2014) περί «Διόρθωσης και τροποποίησης της αριθ. 
2697/27.3.2014 απόφασης μας περί «Λύσης - εκκαθά¬ 
ρισης Δημοτικής Κοινωφελούς Επιχείρησης Σκύδρας 
(ΔΗ.Κ.Ε.Σ.), ανάληψη δραστηριοτήτων από τον Δήμο 
Σκύδρας και το ΝΠΔΔ με την επωνυμία «ΕΦΑΚΠΠ» και 
ορισμός εκκαθαριστών». 


8. Την αριθ. 25/2014 απόφαση Δημοτικού Συμβουλίου 
Σκύδρας με την οποία αποφασίστηκε η μεταφορά προ¬ 
σωπικού της Δημοτικής Κοινωφελούς Επιχείρησης του 
Δήμου Σκύδρας στο Δήμο Σκύδρας και στο ΝΠΔΔ του 
Δήμου με την επωνυμία «ΕΦΑΚΠΠ». 

9. Την αριθ. 5185/29.4.2014 απόφαση μας με την οποία 
ακυρώθηκαν μερικώς οι αριθ. 23/2014 και 25/2014 απο¬ 
φάσεις του Δημοτικού Συμβουλίου Σκύδρας. 

10. Την αριθ. 40/2014 απόφαση της 2ης Ειδικής Επιτρο¬ 
πής του άρθρου 152 του Ν. 3463/2006 η οποία ελήφθη 
κατά την 872014 συνεδρίαση της και δέχθηκε την από 
6.6.2014 προσφυγή του Δήμου Σκύδρας κατά της αριθ. 
5185/29.4.2014 απόφασής μας. 

11. Την αριθ. 30/2014 απόφαση του Διοικητικού Συμ¬ 
βουλίου του νπδδ Ε.Φ.Α.Κ.Π.Π. Σκύδρας. 

12. Την αρ. 15588/29-10-2014 (ΦΕΚ 3169/Β'/26-11-2014) 
περί μεταφοράς προσωπικού της Δημοτικής Κοινωφε¬ 
λούς Επιχείρησης Σκύδρας (ΔΗ.Κ.Ε.Σ) στο Δήμο Σκύδρας 
και το ΝΠΔΔ με την επωνυμία «ΕΦΑΚΠΠ» και σύσταση 
προσωρινών προσωποπαγών θέσεων. 

13. Την αριθ. 18500/23.10.2014 βεβαίωση της οικονομι¬ 
κής υπηρεσίας του Δήμου Σκύδρας. 

14. Την αριθ. 82/2014 απόφαση του Δ.Σ του Ενιαίου 
Φορέα Αλληλεγγύης Κοινωνικής Προστασίας και Παι¬ 
δείας του Δ. Σκύδρας. 

15. Οι διατάξεις του άρθρου 56 του Ν.4257/2014 και 
της υπ’ αριθ. 4/6-2-2015 (ΦΕΚ 24/τ.Α76-2-2015) πράξη 
Υπουργικού Συμβουλίου, αποφασίζουμε: 

Α. Συστήνουμε δύο (2) προσωρινές προσωποπαγείς 
θέσεις με σχέση εργασίας ιδιωτικού δικαίου αορίστου 
χρόνου κατά τα οριζόμενα στην αριθ. 82/2014 απόφαση 
του διοικητικού συμβουλίου του νπδδ με την επωνυμία 
«Ενιαίος Φορέας Αλληλεγγύης Κοινωνικής Προστασί¬ 
ας και Παιδείας» (Ε.Φ.Α.Κ.Π.Π.) του Δήμου Σκύδρας και 
ειδικότερα: 

1. Δύο (2) θέσεις ΔΕ Υπαλλήλων Γ ραφείων, τις οποίες 
θα καταλάβουν η Τριανταφυλλίδου Μαρία του Κων¬ 
σταντίνου και η Σαμαρτζίδου Ιωάννα του Στέφανου 
αντίστοιχα. 

Οι παραπάνω θέσεις θα συμπεριληφθούν στον ΟΕΥ 
του νπδδ με την επωνυμία «Ενιαίος Φορέας Αλληλεγ¬ 
γύης Κοινωνικής Προστασίας και Παιδείας». Οι εν λόγω 
θέσεις καταργούνται μόλις κενωθούν με οποιονδήποτε 
τρόπο. 

Από την απόφαση αυτή θα προκληθεί δαπάνη οτον 
προϋπολογισμό του ΝΠΔΔ ΕΦΑΚΠΠ για το οικονομικό 
έτος 2014, ως εξής: 

1. ΚΑΕ: 02.10.6021 (ταχτικές αποδοχές υπαλλήλων με 
σύμβαση αορίστου χρόνου) ποσού 13.300.00€, 

2. 02.10.6052 (εργοδοτικές εισφορές με σύμβαση αο¬ 
ρίστου χρόνου) ποσού 6.653,90€, και αντίστοιχα θα 
προκληθεί αντισταθμιστικό έσοδο στους ΚΑΕ Εσόδων: 

Α. ΚΑΕ: 06.00.06 (έσοδα από επιχορηγήσεις για λει¬ 
τουργικές δαπάνες) ποσού 19.863,99€. 

Για τα επόμενα έτη η δαπάνη θα είναι ανάλογη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 6 Μαρτίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΝΙΚΗΤΑΣ ΦΡΑΓΚΙΣΚΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 2420 (4) 

Ανώτατο όριο επιτρεπόμενων ημερών κίνησης εκτός 
έδρας των υπαλλήλων του Δήμου Πύδνας-Κολινδροά 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν.3852/04-06-2010 (ΦΕΚ 87/τ.Α7 
07-06-2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

2. Τις διατάξεις της παρ. 3 του άρθρου 2 του Ν.2685/1999 
(ΦΕΚ 35/τ.Α'/1999) «Κάλυψη δαπανών μετακινούμενων 
υπαλλήλων εντός και εκτός Επικράτειας και άλλες δια¬ 
τάξεις», όπως τροποποιήθηκε από τις διατάξεις της παρ. 
1 του άρθρου 9 του Ν. 3833/2010 (ΦΕΚ 40/τ.Α'/15-3-2010) 
«Προστασία της Εθνικής Οικονομίας - Επείγοντα μέτρα 
για την αντιμετώπιση της δημοσιοοικονομικής κρίσης 
σύμφωνα με τις οποίες το ανώτατο όριο των επιτρε¬ 
πόμενων κατ’ έτος και κατά μήνα ημερών εκτός έδρας 
της παρ. 3 του άρθρου 2 του Ν. 2685/1999 (ΦΕΚ 35 Α') 
καθορίζεται σε εξήντα (60) ημέρες. 

3. Τις διατάξεις της παρ. 6 του άρθρου 25 του 
Ν. 2738/1999 (ΦΕΚ 180/τ.Α'/9-9-99) «Συλλογικές διαπραγ¬ 
ματεύσεις στην Δημόσια Διοίκηση, μονιμοποιήσεις συμ- 
βασιούχων και άλλες διατάξεις». 

4. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα κυβερνη¬ 
τικά όργανα» που κυρώθηκε με το άρθρο πρώτο του 
Π.Δ. 63/2005 (ΦΕΚ 98/τ.Α'/22-4-2005). 

5. Τις διατάξεις του Π.Δ.142/23-12-2010 (ΦΕΚ 235/τ.Α7 
27-12-2010) «Οργανισμός της Αποκεντρωμένης Διοίκη¬ 
σης Μακεδονίας-Θράκης». 

6 . Την αριθμ. οικ. 99386/6-11-2014 (ΦΕΚ 3105/Β7 
18-11-2014) απόφαση του Γενικού Γραμματέα της Απο¬ 
κεντρωμένης Διοίκησης Μακεδονίας-Θράκης, «Ανάθεση 
άσκησης αρμοδιοτήτων σε οργανικές μονάδες της Απο¬ 
κεντρωμένης Διοίκησης Μακεδονίας-Θράκης και παροχή 
εξουσιοδότησης υπογραφής πράξεων και εγγράφων «Με 
εντολή Γ ενικού Γ ραμματέα» στους Προϊσταμένους των 
οργανικών μονάδων της Αποκεντρωμένης Διοίκησης 
Μακεδονίας-Θράκης», όπως τροποποιήθηκε και ισχύει. 

7. Το αριθμ. 1922/16-02-2015 έγγραφο του Δήμου Πύδ- 
νας-Κολινδρού που αφορά αίτημα για τον καθορισμό 
του ανώτατου ορίου επιτρεπόμενων ημερών μετακί¬ 
νησης εκτός έδρας των υπαλλήλων του Δήμου για το 
έτος 2015. 

8 . Την αριθμ. 1920/16-02-2015 Βεβαίωση της Οικονομι¬ 
κής Υπηρεσίας του Δήμου Πύδνας-Κολινδρού περί βε¬ 
βαίωσης ύπαρξης των απαιτούμενων πιστώσεων για την 
κάλυψη της δαπάνης που θα προκληθεί, αποφασίζουμε: 

Α) Ορίζουμε το ανώτατο όριο των επιτρεπόμενων 
ημερών μετακίνησης εκτός έδρας των υπαλλήλων του 
Δήμου Πύδνας-Κολινδρού για το έτος 2015 ως εξής: 


Α/Α 

ΚΛΑΔΟΣ - 
ΕΙΔΙΚΟΤΗΤΑ 

ΑΡΙΘΜΟΣ 

ΥΠΑΛΛΗΛΩΝ 

ΑΡΙΘΜΟΣ 

ΗΜΕΡΩΝ 

ΕΩΣ 

1 

ΠΕΙ ΔΙΟΙΚΗΤΙΚΟΥ 
ΟΙΚΟΝΟΜΙΚΟΥ 

2 

60 

2 

ΠΕ ΔΙΟΙΚΗΤΙΚΟΥ 
ΛΟΓΙΣΤΙΚΟΥ 

1 

60 


3 

ΠΕ ΑΓΡΟΝΟΜΩΝ 
ΤΟΠΟΓΡΑΦΩΝ 

1 

60 

4 

ΠΕ ΑΡΧΙΤΕΚΤΟΝΩΝ 

1 

60 

5 

ΤΕ ΠΟΛΙΤΙΚΩΝ 
ΜΗΧΑΝΙΚΩΝ 

1 

60 

6 

ΤΕ ΠΟΛΙΤΙΚΩΝ 
ΜΗΧΑΝΙΚΩΝ (ΙΔΑΧ) 

1 

60 

7 

ΕΠΙΣΤΗΜΟΝΙΚΟΥ 

ΣΥΝΕΡΓΑΤΗ 

1 

60 

8 

ΕΙΔΙΚΟΥ ΣΥΝΕΡΓΑΤΗ 

1 

60 


Β) Το όριο των επιτρεπόμενων ημερών εκτός έδρας 
για τους ανωτέρω υπαλλήλους ορίζεται μέχρι πέντε (5) 
ημέρες το μήνα. 

Γ) Οι υπάλληλοι με σχέση εργασίας ιδιωτικού δικαί¬ 
ου θα ακολουθούν ανάλογα με την ειδικότητα τους 
τα ανωτέρω, κατά κατηγορία και κλάδο, όρια αριθμού 
ημερών εκτός έδρας των μονίμων υπαλλήλων κατά μήνα 
και κατ’ έτος. 

Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Πύδνας-Κολινδρού 
οικονομικού έτους 2015 ύψους 3.000,00 ευρώ στους ΚΑ 
10/6422. 

Η απόφαση αυτή να δημοσιευθεί στην Εφημετίδα της 
Κυβερνησεως. 

Κατερίνη, 1 Απριλίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής 
ΗΛΙΑΣ ΘΕΟΔΩΡΙΔΗΣ 

-♦- 

Αριθμ. 13689 (5) 

Ιδρυση Εργαστηρίου Υπολογιστικών Συστημάτων Υψη¬ 
λής Επίδοσης και Εξ’ Αποστάσεως Εκπαίδευσης (Η 19 Τ 1 
ΡθΓΐοππεηοθ ΟοηηρυΙίηρ δγείθηηε & Οίδίαηοθ Ιθειτπηρ 
Ι_30. ΗΡΟδ-ϋΙ- 1.30) στο ΤΕΙ Δυτικής Ελλάδας στο ΤΕΙ 
Δυτικής Ελλάδος. 

Ο ΠΡΟΕΔΡΟΣ ΤΟΥ ΤΕΙ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 96 του Ν. 4310/2014 

2. Το νόμο πλαίσιο 4009/2011 όπως τροποποιήθηκε 
και ισχύει, αρθρ. 5 και 6 περί Οργανισμού και Εσωτε¬ 
ρικού Κανονισμού ΤΕΙ, σε συνδυασμό με το αρθρ. 80 § 
22 εδαφ.γ. 

3. Τον φάκελο του Εργαστηρίου Υπολογιστικών Συ¬ 
στημάτων Υψηλής Επίδοσης και Εξ Αποστάσεως Εκπαί¬ 
δευσης, όπως εγκρίθηκε από τη Σύγκλητο του ΤΕΙ Δυτ. 
Ελλάδας την 4/02-03-2015. 

4. Την θετική εισήγηση του Προέδρου του ΤΕΙ Δυτικής 
Ελλάδας για την ίδρυση Εργαστηρίου Υπολογιστικών 
Συστημάτων Υψηλής Επίδοσης και Εξ Αποστάσεως Εκ¬ 
παίδευσης. 

5. Την απόφαση της Συγκλήτου (Συνεδρίαση 4/ 
02-03-2015) 

6 . Το γεγονός ότι από την παρούσα δεν προκαλείται 
δαπάνη σε βάρος του προϋπολογισμού του Ιδρύματος, 
αποφασίζουμε: 

ΑΡΘΡΟ 1. Ίδρυση 

Ιδρύεται Εργαστήριο Υπολογιστικών Συστημάτων Υψη¬ 
λής Επίδοσης και Εξ Αποστάσεως Εκπαίδευσης (ΗίςΙι 

Ρθΐ·ΐοπτΐ3ηοθ ΟοηηρυΙίηρ 8γ5ΐθΐτΐ3 & ΟίβΙδποβ ΙθβΓπίηρ 
Ι_3(3, ΗΡΟδ-ϋί Ι_αά) στο ΤΕΙ Δυτικής Ελλάδας το οποίο 
εξυπηρετεί τις ανάγκες έρευνας, ανάπτυξης, καινοτομι¬ 
ών και εξειδικευμένης αλλά και εξ' αποστάσεως εκπαί¬ 
δευσης στα πλαίσια του Ρόλου και της Αποστολής του, 
στα γνωστικά αντικείμενα των θετικών Επιστημών τόσο 
σε περιφερειακό, όσο και σε εθνικό και διεθνές επίπεδο. 

ΑΡΘΡΟ 2. Αποστολή 

Το εργαστήριο Υπολογιστικών Συστημάτων Υψη¬ 
λής Επίδοσης και Εξ Αποστάσεως Εκπαίδευσης (Ηίρά 
ΡθάθΓπΐ3Ποθ ΟοπιρυΙίης δγβίθηηβ & Οί3ΐ3ηοθ ΙθβΓπίηρ 
1.30, ΗΡΟδ-Θί Ι_αά), του ΤΕΙ Δυτικής Ελλάδος, έχει ως 
στόχο τη διεξαγωγή βασικής και εφαρμοσμένης έρευ¬ 
νας στους τομείς των θετικών επιστημών, στην ανά¬ 
πτυξη προϊόντων βασισμένων σε τεχνολογίες αιχμής 
μέσω συνεργασιών σε εθνικό και ευρωπαϊκό επίπεδο, 
καθώς και στη στήριξη της εκπαίδευσης αλλά και της 
εξ αποστάσεως σε εξειδικευμένους τομείς έρευνας και 
εφαρμογών. 

Οι ειδικότεροι στόχοι του εργαστηρίου περιλαμβά¬ 
νουν: 

• Την μεταξύ των ΑΕΙ της ημεδαπής και αλλοδαπής, 
των ερευνητικών κέντρων, τη βιομηχανία και τους κοι¬ 
νωνικούς εταίρους, ανάπτυξη συνεργασιών με σημα¬ 
ντικούς ερευνητικούς και τεχνολογικούς φορείς της 
Ελλάδας και του εξωτερικού, στα αντικείμενα έρευνας 
του εργαστηρίου. 

• Την κάλυψη και υποστήριξη σε μεταπτυχιακό επί¬ 
πεδο των διδακτικών και ερευνητικών αναγκών της εξ 
αποστάσεως εκπαίδευσης του ΤΕΙ Δυτικής Ελλάδος, 
στα γνωστικά αντικείμενα του. 

• Τη διοργάνωση επιστημονικών ημερίδων, επιμορ¬ 
φωτικών σεμιναρίων, συμποσίων, συνεδρίων και άλλων 
επιστημονικών εκδηλώσεων, σε θέματα που εμπίπτουν 
στα γνωστικά αντικείμενα του εργαστηρίου. 

• Την ανάπτυξη υψηλής στάθμης εκπαιδευτικών πρω¬ 
τοβουλιών και καινοτομιών, σύμφωνα με τις διατάξεις 
τόσο του Νόμου πλαισίου, όσο και του Ν. 4310/2014. 

• Την παροχή τεχνικής και συμβουλευτικής υποστή¬ 
ριξης προς τα μέλη του ΤΕΙ αλλά και ευρύτερα, σε 
θέματα που εμπίπτουν στα γνωστικά αντικείμενα του 
εργαστηρίου. 

• Την παραγωγή σύγχρονου εκπαιδευτικού υλικού και 
υπηρεσιών όπως της εξ αποστάσεως εκπαίδευσης. 

• Την εκτέλεση ερευνητικών προγραμμάτων αντίστοι¬ 
χου περιεχομένου και την προώθηση των διαφόρων 
μορφών έρευνας όπως περιγράφεται στο αρθρ. 96 του 
Ν. 4310/2014. 

• Την παροχή υπηρεσιών Δια Βίου Μάθησης αυτοδύ¬ 
ναμα ή σε συνεργασία με άλλα εργαστήρια ή φορείς. 

• Τη ενίσχυση των ερευνητικών προσπαθειών στο ΤΕΙ 
Δυτικής Ελλάδας μέσω της υλικοτεχνικής υποδομής 
του εργαστηρίου. 

ΑΡΘΡΟ 3. Αντικείμενο Έρευνας 

Τα γνωστικά αντικείμενα στα οποία επικεντρώνεται 
η ερευνητική και αναπτυξιακή δραστηριότητα του ερ¬ 
γαστηρίου περιλαμβάνουν ενδεικτικά τους παρακάτω 
τομείς των θετικών επιστημών: 

1. Υψηλής Απόδοσης Υπολογιστικά Συστήματα Αλγό¬ 
ριθμοι και Πολυπλοκότητα. 

2. Τεχνολογίες Πληροφορικής και Επικοινωνιών (ΤΠΕ). 


3. Δυναμικά Συστήματα. Πολύπλοκα Συστήματα. 

4. Εξ αποστάσεως Εκπαίδευση, τόσο σε τυπική εκ¬ 
παίδευση (όλων των επιπέδων) όσο και σε κατάρτιση. 

5. Ψυχομετρικά 1θ3ί3. 

ΑΡΘΡΟ 4. Προσωπικό 

Το προσωπικό του Εργαστηρίου αποτελείται από μέλη 
του Εκπαιδευτικού Προσωπικού (Ε.Π.) της Σχολής Τε¬ 
χνολογικών Εφαρμογών των οποίων το γνωστικό αντι¬ 
κείμενο της θέσης που κατέχουν εμπίπτει στα ερευνη¬ 
τικά ενδιαφέροντα του εργαστηρίου και από μέλη του 
Εργαστηριακού Διδακτικού Προσωπικού (Ε.ΔΙ.Π) και του 
Ειδικού Τεχνικού Εργαστηριακού Προσωπικού (Ε.Τ.Ε.Π.). 
Επίσης, στο Εργαστήριο απασχολούνται Εξωτερικοί 
Συνεργάτες, Ερευνητές και προσκεκλημένοι Καθηγη¬ 
τές από Ελληνικά και Ξένα ΑΕΙ και Ερευνητικά Κέντρα, 
με απόφαση της Συντονιστικής Επιτροπής του Εργα¬ 
στηρίου Μικροηλεκτρονικής και Επικοινωνιών για την 
διεκπεραίωση των ερευνητικών έργων. Είναι δυνατόν 
για τις ανάγκες του εργαστηρίου να απασχολούνται 
Πανεπιστημιακοί Υπότροφοι, Επιστημονικοί και Εργα¬ 
στηριακοί Συνεργάτες καθώς και άλλοι Επιστήμονες με 
απόφαση της Συντονιστικής Επιτροπής. 

ΑΡΘΡΟ 5. Διοίκηση του Εργαστηρίου - Αρμοδιότητες 

1. Ο Δ/ντής Εργαστηρίου ασκεί τις αρμοδιότητες που 
ορίζονται από τις σχετικές διατάξεις του Ν. 4009/2011, 
στον εσωτερικό κανονισμό, αρθρ. 6 σε συνδυασμό με 
το αρθρ. 80 και 81 κατά την μεταβατική περίοδο: 

- η εκπροσώπηση του Εργαστηρίου. 

- η ευθύνη της εφαρμογής του κανονισμού για την 
ομαλή και αποδοτική λειτουργία του Εργαστηρίου. 

- ο συντονισμός του διδακτικού (προπτυχιακού και 
μεταπτυχιακού), του ερευνητικού και του τεχνολογικού 
και αναπτυξιακού έργου του Εργαστηρίου. 

- η κατάρτιση και η υποβολή στη Σύγκλητο του ΤΕΙ 
Δυτικής Ελλάδος του ετήσιου προγράμματος λειτουργί¬ 
ας του Εργαστηρίου και η μέριμνα για την τήρηση του. 

- η οικονομική διαχείριση του Εργαστηρίου και η σύ¬ 
νταξη του οικονομικού απολογισμού και του απολογι¬ 
σμού των πεπραγμένων του Εργαστηρίου στο τέλος 
κάθε ημερολογιακού έτους. 

- η σύνταξη του οικονομικού προϋπολογισμού και του 
προγραμματισμού των εργασιών στην αρχή κάθε ημε¬ 
ρολογιακού έτους. 

- η στελέχωση του Εργαστηρίου. 

- ο συντονισμός και η παρακολούθηση των δραστη¬ 
ριοτήτων των στελεχών του Εργαστηρίου. 

- η κατανομή των χώρων του Εργαστηρίου. 

- ο ορισμός των υπευθύνων για τα αναλώσιμα υλικά 
και τον κινητό και ακίνητο εξοπλισμό του Εργαστηρίου. 

- η υπογραφή κάθε εξερχόμενου του Εργαστηρίου 
εγγράφου. 

- Υπογράφει πιστοποιητικά λειτουργίας- προδιαγρα¬ 
φών και τεχνικών εκθέσεων προς τρίτους 

2. Τον Δ/ντή του Εργαστηρίου επικουρεί στο έργο του, 
Συντονιστική Επιτροπή από μέλη του Εργαστηρίου που 
προέρχονται από Τμήματα του ΤΕΙ Δυτικής Ελλάδος 
μετά από εισήγηση του Δ/ντή του Εργαστηρίου. Ο Δ/ 
ντής του Εργαστηρίου αναπληρώνεται από ένα μέλος 
της Συντονιστικής Επιτροπής, που ορίζεται από το Δ/ 
ντή του Εργαστηρίου ως Αναπληρωτής Διευθυντής για 
ένα ακαδημαϊκό έτος. 

3. Μετά τη λήξη της θητείας του Διευθυντή ορίζεται 
νέος Διευθυντής Εργαστηρίου με τετραετή θητεία από 
τη Σύγκλητο μετά από εισήγηση της Συντονιστικής Επι¬ 
τροπής του Εργαστηρίου. 

4. Ο Αναπληρωτής Διευθυντής και Εκπρόσωπος του 
Εργαστηρίου αναπληρώνει το Διευθυντή σε περίπτωση 
απουσίας του. 

Πρώτος Διευθυντής του Εργαστηρίου ορίζεται ο Κα¬ 
θηγητής Λάμπρος Δρόσος του ΤΕΙ Δυτικής Ελλάδος. 

ΑΡΘΡΟ 6. Εγκατάσταση- Λειτουργία 

• Το Εργαστήριο στεγάζεται σε ειδικούς χώρους των 
κτιριακών εγκαταστάσεων του ΤΕΙ στο Μεσολόγγι. Το 
Εργαστήριο λειτουργεί χωρίς να επιβαρύνει τον Προ¬ 
ϋπολογισμό του ΤΕΙ. 

• Το εργαστήριο εκτελεί εργασίες, τεχνικής υποστή¬ 
ριξης υψηλού επιπέδου, έρευνα και καινοτομίες και δη¬ 
μοσιεύει επιστημονικές εργασίες και τεχνικές εκθέσεις, 
όπως αυτές ανατίθενται από φορείς ή προκηρυγμένα 
προγράμματα της Ελλάδας ή του εξωτερικού. 

• Με απόφαση του Δ/ντή Εργαστηρίου είναι δυνατόν 
να στεγάζονται στο εργαστήριο συνεργάτες και ερευνη¬ 
τικά προγράμματα μελών ΕΠ, άλλων Τμημάτων του ΤΕΙ. 

• Ο Δ/ντής Εργαστηρίου με ευθύνη του, μπορεί να 
αναθέτει σε μέλος του προσωπικού του εργαστηρίου 
την διοικητική και γραμματειακή υποστήριξη του εργα¬ 
στηρίου ή καθήκοντα Αναπλ. Διευθυντή. 

ΑΡΘΡΟ 7. Πόροι 

Οι πόροι του εργαστηρίου στηρίζονται σε πιστώσεις 
που προέρχονται από τις δημόσιες επενδύσεις και δα¬ 
πάνες ή τον τακτικό προϋπολογισμό ή την ιδιαίτερη 
περιουσία του Ιδρύματος και οι οποίες χορηγούνται 
σύμφωνα με τις διαδικασία που καθορίζουν οι διατάξεις 
της κείμενης νομοθεσίας. Επιπλέον, οι πόροι του εργα¬ 
στηρίου μπορούν να προέρχονται και από: 

1. Την εκτέλεση ερευνητικών προγραμμάτων και και¬ 
νοτομιών που πραγματοποιούνται για ίδιο λογαριασμό 
η λογαριασμό τρίτων. 

2. Τη διάθεση ερευνητικών ή εν γένει επιστημονικών 
προϊόντων. 

3. Την παροχή υπηρεσιών κατ’ αναλογία με τις διατά¬ 
ξεις του Π.Δ. 159/1984 (Α' 53). 

4. Τις πιστώσεις που διατίθενται από το Ίδρυμα στο 
εργαστήριο ή τις κληρονομιές, τις δωρεές και τις κλη¬ 
ροδοσίες. 

5. Τις ειδικές εισφορές και τις χρηματοδοτήσεις από 
διεθνείς Οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

6. Τα έσοδα από την διάθεση νέων προϊόντων και από 
την παροχή υπηρεσιών. 

ΑΡΘΡΟ 8. Διαχείριση Εσόδων- Κρατήσεις 

• Τη διαχείριση των εσόδων του Εργαστηρίου από 
οποιαδήποτε πηγή και εάν προέρχονται θα έχει ο Ει¬ 
δικός Λογαριασμός Κονδυλίων Έρευνας, σύμφωνα με 
τον κανονισμό του. 

• Τα έσοδα από κάθε έργο μετά την αφαίρεση της 
παρακράτησης υπέρ του ΤΕΙ και αφού καλυφθούν οι επι¬ 
λέξιμες δαπάνες που αναφέρονται στον προϋπολογισμό 
των έργων, σύμφωνα με τον Οδηγό Χρηματοδότησης 
του ΕΛΚΕ, μαζί με άλλα έσοδα που προκύπτουν από 
πνευματικά δικαιώματα, δωρεές, προσφορές, κ.λπ. θα 


χρησιμοποιούνται για τη βελτίωση της υποδομής και 
του εξοπλισμού του ώστε να δύναται να παρέχει υψηλού 
επιπέδου υπηρεσίες, ενώ παράλληλα θα μεριμνά για την 
σωστή προβολή του. 

ΑΡΘΡΟ 9. Τηρούμενα Βιβλία 

Για τις ανάγκες του Εργαστηρίου τηρείται κάθε βι¬ 
βλίο ή στοιχείο που προβλέπεται από την ισχύουσα 
νομοθεσία ή κρίνεται απαραίτητο για το Εργαστήριο. 

ΑΡΘΡΟ 10. 

Για οιαδήποτε αμφισβήτηση σχετικά με τη λειτουργία 
και την αποστολή του εργαστηρίου, αρμόδια όργανα 
είναι η Σύγκλητος του ΤΕΙ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 31 Μαρτίου 2015 

Ο Πρόεδρος 
ΣΩΚΡΑΤΗΣ ΚΑΠΛΑΝΗΣ 

-♦- 

Αριθμ. 13692 (6) 

Ίδρυση Εργαστηρίου Ανθρώπινης Αξιολόγησης και Απο¬ 
κατάστασης στη Σχολή Επαγγελμάτων Υγείας και 
Πρόνοιας του ΤΕΙ Δυτικής Ελλάδας. 

Ο ΠΡΟΕΔΡΟΣ ΤΟΥ ΤΕΙ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 96 του Ν. 4310/2014. 

2. Το νόμο πλαίσιο 4009/2011 όπως τροποποιήθηκε 
και ισχύει, αρθρ. 5 και 6 περί Οργανισμού και Εσωτε¬ 
ρικού Κανονισμού ΤΕΙ, σε συνδυασμό με το αρθρ. 80 § 
22 εδαφ.γ. 

3. Την έγκριση του αιτήματος του Αναπληρωτή Καθη¬ 
γητή Ηλία Τσέπη, για ίδρυση του Εργαστηρίου Αξιολό¬ 
γησης Ανθρώπινης Απόδοσης και Αποκατάστασης, από 
την Κοσμητεία της Σχολής Επαγγελμάτων Υγείας και 
Πρόνοιας την 5/26-02-2015, μετά από τη θετική εισήγηση 
της Διευθύντριας της Σχολής. 

4. Τον φάκελο του Εργαστηρίου Αξιολόγησης Ανθρώ¬ 
πινης Απόδοσης και Αποκατάστασης, όπως εγκρίθη- 
κε από τη Σύγκλητο του ΤΕΙ Δυτικής Ελλάδας την 4/ 
02-03-2015. 

5. Την εισήγηση του Προέδρου ΤΕΙ Δυτικής Ελλάδας 
για την ίδρυση Εργαστηρίου Αξιολόγησης Ανθρώπινης 
Απόδοσης και Αποκατάστασης. 

6. Την απόφαση της Συγκλήτου (Συνεδρίαση 4/ 
02-03-2015). 

7. Το γεγονός ότι από την παρούσα δεν προκαλείται 
δαπάνη σε βάρος του προϋπολογισμού του Ιδρύματος, 
αποφασίζουμε: 

ΑΡΘΡΟ 1. Ίδρυση 

Ιδρύεται το εργαστήριο Ανθρώπινης Αξιολόγησης και 
Αποκατάστασης (Ηυπιαη ΡθΓίοΓπιαηοθ αηό ΒθάαόίΙίΙαΙίοη 
Ιαό), στο Τμήμα φυσικοθεραπείας της Σχολής Επιστημών 
Υγείας του ΤΕΙ Δυτικής Ελλάδος, για την εξυπηρέτηση 
διδακτικών και ερευνητικών αναγκών α) στο αντικείμε¬ 
νο της αξιολόγησης της ανθρώπινης απόδοσης, υγιών 
και ασθενών ατόμων, ως προς την Εμβιομηχανική και 
τη Φυσιολογική της διάσταση και β) στο αντικείμενο 
της αποκατάστασης με εφαρμογή των μέσων και των 
μεθόδων της Φυσικοθεραπείας. 

ΑΡΘΡΟ 2. Αποστολή 

Το εργαστήριο Ανθρώπινης Αξιολόγησης και Αποκα¬ 
τάστασης έχει ως αποστολή: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών αναγκών στο οικείο Τμήμα καθώς 
και στα άλλα Τμήματα του ΤΕΙ Δυτικής Ελλάδας σε 
μαθήματα με σύναψές αντικείμενο με τα αντίστοιχα 
του άρθρου 1. 

2. Τη βελτίωση της κλινικής εκπαίδευσης των φοιτη¬ 
τών Φυσικοθεραπείας, με τη λειτουργία Τομέα Αποκα¬ 
τάστασης, όπου θα εφαρμόζεται τεκμηριωμένη για κάθε 
περίπτωση θεραπεία και θα διεξάγεται εφαρμοσμένη 
έρευνα. 

2. Την εκπόνηση πρωτότυπων μεταπτυχιακών και δι¬ 
δακτορικών διατριβών. 

3. Τη διεκδίκηση χρηματοδοτούμενων προγραμμάτων 
έρευνας στα αντικείμενα του εργαστηρίου. 

4. Τη δημιουργία πόλου εξειδικευμένης εκπαίδευσης 
στις μεθόδους ανθρώπινης αξιολόγησης και αποκατά¬ 
στασης, με την οργάνωση σεμιναρίων, συμποσίων, δια¬ 
λέξεων, στα πλαίσια της δια βίου μάθησης πτυχιούχων 
Φυσικοθεραπευτών και συναφών ειδικοτήτων. 

5. Τη μετάκληση προσωπικοτήτων και επιστημόνων 
που η ειδικότητα τους είναι συναφής με το γνωστικό 
αντικείμενο των εργαστηρίων. 

6. Τη συνεργασία κάθε μορφής με όλα τα κέντρα 
ερευνών και ακαδημαϊκά ιδρύματα ελληνικά και ξένα 
εφόσον οι επιστημονικοί στόχοι συμπίπτουν, συμβαδί¬ 
ζουν και αλληλοσυμπληρώνονται με εκείνους του εργα¬ 
στηρίου, μέσα σε πνεύμα αμοιβαιότητας και συλλογικής 
εργασίας. 

7. Τη συνεργασία με άλλες ειδικότητες των ΑΕΙ με 
σκοπό τη δημιουργία πρωτότυπων οργάνων αξιολόγη¬ 
σης και αποκατάστασης. 

8. Την παροχή υπηρεσιών αξιολόγησης και απο¬ 
κατάστασης, σύμφωνα με την κείμενη νομοθεσία 
(Π.Δ. 159/1984, Φ.Ε.Κ. 53/27.4.84, τ.Α', όπως τροποποιή¬ 
θηκε και ισχύει). 

ΑΡΘΡΟ 3. Αντικείμενο Έρευνας - Τομείς 

Από της ιδρύσεως του το εργαστήριο Ανθρώπινης 
Αξιολόγησης και Αποκατάστασης περιλαμβάνει τους 
παρακάτω τομείς/κυψέλες, οι οποίοι αναπτύσσουν τη 
σχετική ερευνητική δραστηριότητα ως ακολούθως: 

Α. Τομέας Ανθρώπινης Αξιολόγησης 

Α.1 Κινηματικής και κινητικής ανάλυσης 

Α.2 Εργομετρίας 

Α.3 Νευρομυϊκής λειτουργίας 

Α.4 Λειτουργικής αξιολόγησης 

Η έρευνα στον Τομέα ανθρώπινης αξιολόγησης πε¬ 
ριλαμβάνει την σχετική με τις κυψέλες του έρευνα, σε 
υγιείς αλλά και σε άτομα με δυσλειτουργίες, με σκοπό 
την προώθηση της γνώσης στην πρόληψη, την αποκα¬ 
τάσταση και τη μεγιστοποίηση της ανθρώπινης από¬ 
δοσης ως προς τις νευρομυϊκές, τις μυοσκελετικές και 
τις καρδιοαναπνευστικές της παραμέτρους. 

Β. Τομέας Αποκατάστασης - Κλινικής Φυσικοθεραπεί¬ 
ας. Στον τομέα της Κλινικής Φυσικοθεραπείας, η ερευ¬ 
νητική δραστηριότητα θα περιλαμβάνει την ανάπτυξη 
και τον έλεγχο φυσιοθεραπευτικών παρεμβάσεων με 
τη χρήση των υφιστάμενων μέσων και μεθόδων της 
ειδικότητας, καθώς και την ανάπτυξη καινοτόμων θερα¬ 
πευτικών προσεγγίσεων ή/και εργαλείων στα πλαίσια 
της Φυσικοθεραπείας. 


ΑΡΘΡΟ 4. Προσωπικό 

Το Εργαστήριο Ανθρώπινης Αξιολόγησης και Αποκα¬ 
τάστασης στελεχώνεται α) από τα μέλη ΕΠ του Τμήμα- 
τος Φυσικοθεραπείας της Σχολής Επιστημών Υγείας του 
ΤΕΙ Δυτικής Ελλάδος με συναφές γνωστικό αντικείμενο, 
β) από συνεργαζόμενα μέλη ΔΕΠ άλλων ΑΕΙ ή ερευνητές 
στα αντικείμενα του εργαστηρίου, γ) από τους ενίοτε 
Πανεπιστημιακούς Υποτρόφους ή Επιστημονικού συ¬ 
νεργάτες του Τμήματος Φυσικοθεραπείας με συναφές 
γνωστικό αντικείμενο. 

ΑΡΘΡΟ 5. Διοίκηση του Εργαστηρίου - Αρμοδιότητες 

1. Το Εργαστήριο διευθύνεται από μέλος Ε.Π. βαθμίδας 
Καθηγητή ή Αναπληρωτή Καθηγητή που ανήκει στο Τμή- 
μα Φυσικοθεραπείας της Σχολής Επιστημών Υγείας του 
ΤΕΙ Δυτικής Ελλάδος και του Παραρτήματος Αιγίου και 
εκλέγεται κατά τα οριζόμενα στο αρ.3 του Ν.3794/2009. 

2. Ο Διευθυντής ασκεί τις αρμοδιότητες που ορίζονται 
στο άρθ.7 του Ν. 1268/1982 μεταξύ των οποίων περιλαμ¬ 
βάνονται και οι εξής: 

Ο συντονισμός του διδακτικού (προπτυχιακού-μετα- 
πτυχιακού) και ερευνητικού έργου του Εργαστηρίου, 
η κατάρτιση και υποβολή αρμοδίως του ετησίου προ¬ 
γράμματος λειτουργίας του Εργαστηρίου και η μέριμνα 
για την εφαρμογή του, η μέριμνα για την κατανομή των 
χώρων του Εργαστηρίου, 
η στελέχωση του με το αναγκαίο προσωπικό, 
η οικονομική διαχείριση των πόρων του, 
η υποβολή του ετήσιου απολογισμού των δραστηρι¬ 
οτήτων του, 

η εισήγηση στους υπευθύνους για την προμήθεια ανα¬ 
λώσιμων υλικών και κινητού εξοπλισμού, 
η υπογραφή κάθε εγγράφου και γενικά η ευθύνη για 
την ομαλή λειτουργία του εργαστηρίου. 

3. Κάθε τομέας του εργαστηρίου θα επανδρώνεται 
από ειδικό επιστημονικό 

προσωπικό σε συνάφεια με τον αντίστοιχο τομέα/ 
κυψέλη 

ΑΡΘΡΟ 6. Εγκατάσταση- Λειτουργία 

1. Το Εργαστήριο Ανθρώπινης Αξιολόγησης και Αποκα¬ 
τάστασης λειτουργεί στους χώρους του Κτιρίου του ΤΕΙ 
Δυτικής Ελλάδας στο Αίγιο στους οποίους τοποθετείται 
σχετική πινακίδα με τον τίτλο του Εργαστηρίου. 

2. Ο Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο, στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί από το τμήμα και καθορίζει μέσα στα 
πλαίσια της αποστολής του Εργαστηρίου την προτε¬ 
ραιότητα στη χρησιμοποίηση οργάνων και χώρων σε 
περίπτωση που δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, την χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλει- 
ας των εργαζομένων καθώς και στην προστασία των 
οργάνων και εγκαταστάσεων του από βλάβες. 

4. Η χρησιμοποίηση των ειδικών οργάνων του Εργα¬ 
στηρίου επιτρέπεται μόνο στο προσωπικό του Εργα¬ 
στηρίου ή άλλους ερευνητές που έχουν ειδική επί των 
οργάνων αυτών εκπαίδευση και εξουσιοδότηση. Κινητά 

όργανα και εξοπλισμός, τα οποία παραδίδονται για τη 
διεξαγωγή εργασιών επιστρέφονται, μετά την χρησι¬ 
μοποίηση τους, στην κατάσταση που είχαν παραδοθεί. 

5. Με εισήγηση του Διευθυντή στη γενική Συνέλευση 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου. 

ΑΡΘΡΟ 7. Πόροι 

Τα έσοδα του Εργαστηρίου Ανθρώπινης Αξιολόγησης 
και Αποκατάστασης προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων. 

2. Τα έσοδα από την παροχή υπηρεσιών. 

3. Τη διάθεση ερευνητικών ή εν γένει επιστημονικών 
προϊόντων. 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα και 

5. Τις κληρονομιές, τις δωρεές και τις κληροδοσίες 
που καταλείπονται στο ΤΕΙ Δυτικής Ελλάδος για τους 
σκοπούς του εργαστηρίου. 

ΑΡΘΡΟ 8. Διαχείριση Εσόδων- Κρατήσεις 

1. Τη διαχείριση των εσόδων του Εργαστηρίου από 
οποιαδήποτε πηγή και εάν προέρχονται θα έχει ο Ει¬ 
δικός Λογαριασμός Κονδυλίων Έρευνας, σύμφωνα με 
τον κανονισμό του. 


2. Τα έσοδα από κάθε έργο μετά την αφαίρεση της 
παρακράτησης υπέρ του ΤΕΙ και αφού καλυφθούν οι 
επιλέξιμες δαπάνες που αναφέρονται στον προϋπολο¬ 
γισμό των έργων, σύμφωνα με τον Οδηγό Χρηματοδό¬ 
τησης του ΕΛΚΕ, μαζί με άλλα έσοδα που προκύπτουν 
από πνευματικά δικαιώματα, δωρεές, προσφορές, κλπ. 
θα χρησιμοποιούνται για την αποζημίωση εξωτερικών 
συνεργατών-ερευνητών που θα προσλαμβάνονται για 
συγκεκριμένο έργο, καθώς και τη βελτίωση της υποδο¬ 
μής και του εξοπλισμού του ώστε να δύναται να παρέχει 
υψηλού επιπέδου υπηρεσίες, ενώ παράλληλα θα μεριμνά 
για την σωστή προβολή του. 

ΑΡΘΡΟ 9. Τηρούμενα Βιβλία 

Για τις ανάγκες του εργαστηρίου Ανθρώπινης Αξιο¬ 
λόγησης και Αποκατάστασης, τηρείται κάθε βιβλίο ή 
στοιχείο που προβλέπεται από την ισχύουσα νομοθεσία 
ή κρίνεται απαραίτητο για το Εργαστήριο. 

ΑΡΘΡΟ 10. 

Γ ια οιαδήποτε αμφισβήτηση σχετικά με τη λειτουργία 
και την αποστολή του εργαστηρίου, αρμόδια όργανα 
είναι η Σύγκλητος του ΤΕΙ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 31 Μαρτίου 2015 

Ο Πρόεδρος 
ΣΩΚΡΑΤΗΣ ΚΑΠΛΑΝΗΣ 

